Akpɔkplɔ kple Anyi
Gli tso ʋuu dze Akpɔkplɔ kple Anyi dzi:
Akpɔkplɔ kple Anyi wónye xɔlɔ̃ vevie. Gbeɖeka la Anyi kpe Akpɔkplɔ be
wòava ɖu nu kple ye. Esi Akpɔkplɔ nya be Anyi ɖana nu vivi ta ko la, metsi megbe o. Esi Akpɔkplɔ ɖa ɖo Anyi fe afeme ko la, ekpɔ anyitsi le trẽ gãa ɖe me eye Anyi le egbɔ. Esi Akpɔkplɔ te ɖe trẽ la gbɔ be yeade asi eme la, Anyi gblɔ nɛ be: “ Ao, xɔ̃nye, yi tɔme ɖa klɔ wò asiwo hafi nava ɖu nu kplim ” Akpɔkplɔ yi tɔme ɖa klɔ efe asiwo zi geɖe gake ɖe ko wofona ɖi hafi wòva ɖoa Anyi fe afeme. Zi mamlɛtɔ la, Anyi no anyitsi la vɔ hafi Akpɔkplɔ trɔ tso tɔme va ɖo afea me. Akpɔkplɔ tsi numaɖu eye wòtrɔ yi efe afeme nublanuitɔe.
Etefe medidi hafi Akpɔkplɔ hã kpe Anyi be wòava ɖu nu kple ye o. Akpɔkplɔ ɖa nu nyuiewo siwo le ʋeʋem lilili. Esi Anyi geɖe Akpɔkplɔ fe afeme la, ekpɔ Akpɔkplɔ le nuɖuɖu nyuie la gbɔ. Ke esi Anyi gogo nuɖuɖua ko la, Akpɔkplɔ gblɔ nɛ bena: “ Xɔ̃nye Anyi, mateŋu ɖu nu kplim o. Elabena ele ha dzim ” Yi ɖe afela fe mɔnu eye na ɖe asi le wò hadzidzi la ŋu ɖe afima. Anyi wɔ esia zi geɖe gake meteŋu ɖe asi efe hadzidzi la o. Mlɔeba la Akpɔkplɔ hã ɖu nu la vɔ, Anyi la meteŋu ɖui o. Tso gbemagbe dzi la Akpɔkplɔ kple Anyi fe xɔlɔ̃nyenye trɔ eye wótrɔ zu futɔ. Wódometɔa ɖeke mega doa gbe na nɔvia o.
ewe_Latn ewe_Latn ewe_Latn ewe_Latn ewe_Latn